# DECIZIA ETAPEI DE ÎNCADRARE

## Nr. xx din xx.07.2018

Ca urmare a solicitării de emitere a acordului de mediu adresate de **SC TRUTZI IMOBILIARE SRL, SC DECO-GYM CONSTRUCT SRL repr. de Bărboșelu Ionuț,** din comuna Șcheia, judetul Suceava, înregistrată la APM Suceava cu nr.7062/09.07.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Directivei 2014/52/UE a Parlamentului Uniunii Europene și a Consiliului din 16.04.2014 de modificare a Directivei 2011/92/UE** privind evaluarea efectelor anumitor proiecte publice și private asupra mediului,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.07.2018, că proiectul **„Obținere autorizație de construire complex de locuințe colective cu spații comerciale la demisol si parter, regim mediu de inaltime, sistematizare verticală (amenajare parcari, acces auto, spații verzi, locuri de joaca, imprejmuire, racorduri utilitati”**, propus a fi amplasat in comuna Șcheia, satul Sf.Ilie, judetul Suceava, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

I Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 1. **Caracteristicile proiectului**

 a) Proiectul se încadrează în prevederile Hotărârii Guvernului nr. 445/2009, anexa nr. 2 pct. 10, lit. b - proiecte de dezvoltare urbană;

 b) Proiectul nu face obiectul prevederilor O.M. nr.19/2010 privind evaluarea adecvată a efectelor potențiale a investiției asupra ariilor naturale protejate de interes comunitar;

 c) Obiectivele investiției nu sunt amplasate în zone geografice sensibile sau în zone de protecție specială:amplasamentul este situat în intravilanul comunei Șcheia, satul Sf.Ilie, județul Suceava, pe terenul propietate privată cu o suprafață totală de 7203 mp, apartinând SC TRUTZI IMOBILIARE SRLm SC DECO-GYM CONSTRUCT SRL.

 d) Prin marimea și tehnologia utilizată prin proiect , la punerea în funcțiune a acestuia nu va fi afectată calitatea factorilor de mediu prin emisii poluante.

Se propune: **„Obținere autorizație de construire complex de locuințe colective cu spații comerciale la demisol si parter, regim mediu de inaltime, sistematizare verticală (amenajare parcari, acces auto, spații verzi, locuri de joaca, imprejmuire, racorduri utilitati”**, propus a fi amplasat in comuna Șcheia, satul Sf.Ilie, judetul Suceava***.***

***Descrierea proiectului***

 Terenul cu o suprafață totală de 7203 mp, este propietate privată a SC TRUTZI IMOBILIARE SRLm SC DECO-GYM CONSTRUCT SRL, conform CU nr.139/19.03.2018, eliberatde primăria comunei Șcheia și este amplasat în intravilanul comunei Scheia, satul Sf.Ilie; folosința actuală a acestuia fiind teren arabil și curți construcții.

Se propune realizarea unor locuinte colective avand regim de ianltime D+P+5E Retras conform HCL de aprobare PUZ nr. 23 din 29.06.2018 emise de catre Consiliul Local al Comunei Scheia.

Locuintele colective sunt impartite in 4 tronsoane. Doua (tronson 2 si 4) apartinand SC TRUTZI IMOBILIARE SRL amplasate pe parcela de teren cu nr cad. 47128 respectiv doua (tronson 1 si 3) apartinand SC DECOGYM CONSTRUCT SRL amplasate pe parcela cu nr. cad. 47129.

 Vecinătăți:

* Nord: - Str. Victoriei, Ionasca Adrian, sat Sf Ilie, comuna Scheia
* Sud: - Sangau Vasile Petru, sat Sf Ilie, comuna Scheia,

Albu Gheorge și Maria, str. Tarnitei Nr. 45 , sat Sf Ilie, comuna Scheia,

* Est: - Croitoriu Eugenia, str. Victoriei nr. 69, sat Sf. Ilie, comuna Scheia
* Vest: - SC DECOGYM CONSTRUCT SRL, str. Paraului Nr. 4, sat Sf. ilie, comuna Scheia

Terenul este accesibil din drumul de acces din partea de Nord amplasamentului.

Indici urbanistici:

 POT=27,42% CUT=1,08

- suprafata construită la sol, - 2 x 505,55 mp

- suprafața construită demisol - 2 x 505,55 mp

- Număr total apartamente 120

- număr total locuri parcare 151

- regim de înălțime D+P+5E retras

*Tronson 1*

La demisolul situat la cota -3.00 fata de cota parterului sunt amenajate un numar de 20 locuri de parcare si 15 boxe pentru depozitare. Accesul auto la demisol se realizeaza din Str. Victoriei. Accesul la etajele superioare se realizezaza prin intermediul unei scari din beton armat si cu ajutorul liftului propus.

La parter se propune amenajarea unui numar de 2 spatii comerciale cu suprafata pana in 200 mp respectiv casa scarii. Accesul la spatiile comerciale se realizeaza atat dinspre strada Victoriei cat si din interiorul parcelei de teren.

*Tronson 2*

La demisolul situat la cota -3.00 fata de cota parterului sunt amenajate un numar de 17 locuri de parcare si 18 boxe pentru depozitare. Accesul auto la demisol se realizeaza din Str. Victoriei. Accesul la etajele superioare se realizezaza prin intermediul unei scari din beton armat si cu ajutorul liftului propus.

La parter se propune amenajarea unui numar de 2 spatii comerciale cu suprafata pana in 200 mp respectiv casa scarii. Accesul la spatiile comerciale se realizeaza atat dinspre strada Victoriei cat si din interiorul parcelei de teren.

*Tronson 3*

La demisolul situat la cota -3.00 fata de cota parterului sunt amenajate un numar de 14 locuri de parcare si 6 .boxe pentru depozitare. Accesul auto la demisol se realizeaza din interiorul parcelei studiate. Accesul la etajele superioare se realizezaza prin intermediul unei scari din beton armat si cu ajutorul liftului propus.

La parter se propune amenajarea unui numar de 2 spatii comerciale cu suprafata pana in 200 mp respectiv casa scarii. Accesul la spatiile comerciale se realizeaza atat dinspre strada Victoriei cat si din interiorul parcelei de teren.

*Tronson 4*

La demisolul situat la cota -3.00 fata de cota parterului sunt amenajate un numar de 14 locuri de parcare si 6 .boxe pentru depozitare. Accesul auto la demisol se realizeaza din interiorul parcelei studiate. Accesul la etajele superioare se realizezaza prin intermediul unei scari din beton armat si cu ajutorul liftului propus.

La parter se propune amenajarea unui numar de 2 spatii comerciale cu suprafata pana in 200 mp respectiv casa scarii. Accesul la spatiile comerciale se realizeaza atat dinspre strada Victoriei cat si din interiorul parcelei de teren.

*Echiparea edilitară*

*Alimentarea cu apă* - Alimentarea cu apă a ansamblului de locuințe colective propus se va realiza printr-un branșament la rețeaua de alimentare cu apă existentă în zonă si contorizarea consumurilor intr-un cămin de apometru general si contorizare individuală pe constructie.

*Canalizare* – In vecinătatea zonei studiate există conducte de canalizare apartinând operatorului regional de apă-canal. Beneficiarul se va ocupa de extinderea retelei de canalizare până la amplasament.

 *Alimentarea cu caldură –* In vecinătatea zonei studiate există conducte de alimentare cu gaze naturale apartinând operatorului regional de furnizare a acestora . Pentru ca s-a propus pentru alimentarea cu energie termica solutia cu centrale termice murale pentru fiecare corp de cladire in parte, alimentarea cu gaze naturale se va realiza din reteau existenta, in urma obtinetii avizului E-ON si realizarea unui post de reglare masurare (PRM) de joasa presiune si a instalatiilor interioare de utilizare a gazelor naturale.

 *Alimentarea cu energie electrică* **-** Se propune racordarea la reţeaua electrică de 400V/230V - 50Hz existentă in zonă până la blocurile de masura si protecție trifazate pentru fiecare obiectiv, prin intermediul unui post de transormare pentru alimentarea noilor consumatori, în conformitate cu Avizul de Racordare emis de Societatea de Distribuţie şi Furnizare a Energiei Electrice, după obținerea autorizației de construcție.

 Legaturile electrice se vor realiza cu coloanele electrice în cablu armat din Cu izolat cu PVC tip CYAbY montate îngropat în pământ pe pat de nisip.

Executarea, întreţinerea şi exploatarea instalaţiilor electrice se face numai de către personalul calificat şi autorizat în instalaţii electrice.

*Protectia mediului* **-** depozitarea, sortarea şi evacuarea deşeurilor se va face in mod controlat, in spatii special amenajate. Lucrările de construcție vor fi sub strictă supraveghere și limitarea (deșeuri, zgomot,etc.) afectării mediului. Titularii investitiei vor incheia contract de salubritate cu serviciul de specialitate din localitate.

 Imobilul ce urmeaza a se construi nu este în măsură să afecteze cadrul natural pe durata existenței și execuției acestora. Soluțiile constructive nu vor folosi sau produce agenți poluanti pentru apă , aer și sol.Rezultatele consumurilor de orice fel care vor avea loc pe amplasament, vor fi colectate, filtrate, epurate conform prescripțiilor actuale referitoare la protecția mediului.

La finalizarea lucrărilor de construire se vor amenaja toate spațiile verzi și se vor aduce la forma inițială.

*Accesul auto și pietonal* **–** Accesul pe amplasament se realizează din strada Victoriei. Circulaţia pe drumul de acces de pe latura de nord-est se face pe două benzi, si are o lăţime de 7,00 m asfaltat. Circulaţia pe această stradă este în ambele sensuri, cu restricţie de viteză pentru toate vehiculele şi prioritate de acces pentru autovehiculele care se deplasează în acţiuni de intervenţie sau în misiuni care impun urgenţă (salvare, poliţie, jandarmerie, ISU etc.).

In interiorul parcelei se propune amenajarea de alei auto și pietonale, parcare auto.

Pentru a preveni stagnarea si infiltrarea apelor pluviale in terenul de fundare, vor fi amenajate trotuare perimetrale din beton cu rigolă si rosturi bitumate.

e) cumularea cu alte proiecte – nu este cazul;

f) utilizarea resurselor naturale – nu este cazul;

 Utilitățile necesare pentru organizarea de șantier:

 Apa potabilă – rețea;

 Energie electrică – va fi asigurată de rețeaua electrică din localitate;

 Deșeuri:- principalele categorii de deșeuri care vor rezulta din activitatea de execuție a proiectului sunt:

* pământul în exces de la operațiile de săpături;
* pulberi de ciment de la operațiile de construcții și finisaje;

Pe perioada execuției, aceste deșeuri rezultate vor fi transportate de pe teren și duse la un depozit autorizat de deșeuri prin grija constructorului;

1. emisiile poluante , inclusiv zgomotul și alte surse de disconfort:
* pe perioada derulării lucrărilor de execuție pot apărea emisii;
* pulberi ciment de la operațiile de construcții și finisaje;
* noxe de la mijloacele de transport a materialelor;
* pulberi de pământ de la operațiile de săpături;

Aceste emisii au un caracter provizoriu, în intervale mici de timp, luându-se măsuri pentru reducerea acestora (stropiri, program de lucru adaptat pentru execuția lucrărilor și operațiuni de transport, folosirea unor mijloace de transport performante,etc.).

* în perioada lucrărilor de construcții, zgomotul va fi generat de utilajele de excavație și

mijloacele de transport și se va avea în vedere utilizarea unor utilaje silențioase, cu un grad ridicat de fiabilitate și randament ridicat;

1. riscul de accident: pe perioada execuției și funcționării obiectivului este redus, nu se

utilizeazaă substanțe periculoase, alimentarea utilajelor cu carburanți se face numai de la stațiile de distribuție carburanți autorizate.

 **2.** **Localizarea proiectului**

* utilizarea existentă a terenului: conform certificatului de urbanism nr.890 din

04.07.2018, terenul destinat construcției ce face obiectul prezentei documentații tehnice este teren arabil și este situat în intravilanul municipiului Suceava, zona Tătărași, fn, județul Suceava.

 - relativa abundență a resurselor naturale din zonă, calitatea și capacitatea regenerativă a acestora: - nu este cazul.

 - ariile în care standardele de calitate a mediului stabilite de legislația în vigoare au fost déjà depășite: – nu este cazul.

 - peisajele cu semnificație istorică, cultural și arheologică :– nu este cazul.

 - ariile dens populate: – lucrările propuse se află în intravilanul municipiului Suceava.

 - zone de protecție specială: – nu este cazul.

 **3.** **Caracteristicile impactului potențial**

* *Extinderea impactului, aria geografică și numărul de personae afectate:* – lucrările ce

urmează a fi executate nu vor avea un impact negativ asupra factorilor de mediu și nu vor crea un discomfort pentru populație pe perioada execuției lucrărilor;

* *Natura impactului* : – va fi cauzat de lucrările de terasamente și construcții, cu un impact

redus asupra mediului;

* *Natura transfrontieră a impactului:* - lucrările propuse nu au efect transfrontieră;
* *Mărimea și complexitatea impactului* : – impactul va fi redus, atât pe perioada execuției

proiectului, cât și în perioada de funcționare;

* *Probabilitatea impactului* : – impact redus pe perioada de execuție și în perioada de

funcționare a obiectivului;

* *Durata, frecvența și reversibilitatea impactului* : – impact redus, pe perioada de

execuție și în perioada de funcționare a obiectivului.

* *Cumularea impactului cu impactul altor proiecte existenteși/sau aprobate* : – în zona

respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

* *Posibilitatea de reducere efectivă a impactului* : – prin utilizarea de tehnologii curate, cu

impact cât mai redus asupra factorilor de mediu și asupra populației.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 Proiectul propus nu este amplasat în arie naturală protejată, nu afectează direct sau indirect nici o arie protejată de interes comunitar.

Condiţiile de realizare a proiectului:

 - Investiția se va realiza cu respectarea documentației tehnice depuse precum a legislației de mediu în vigoare și a avizelor menționate în Certificatul de urbanism nr.890 din 04.07.2018, emis de Primăria municipiului Suceava;

 - conform art.22, alin 1 din HG nr.445/2009, în situația în care, după emiterea acordului de mediu și înaintea obținerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecția mediului emitentă asupra acestor modificări;

 - se vor respecta cu strictețe limitele și suprafetele de lucru, modul de depozitare a materialelor și a rutelor alese pentru transport;

 - se vor amenaja locuri de stocare în condiții de siguranță pentru mediu și sănătatea umană a deșeurilor ce vor rezulta din executarea lucrărilor și se va asigura gestionarea corespunzătoare a acestora în conformitate cu prevederile Legii nr.211/2011.Deșeurile reciclabile colectate pe categorii, conform prevederilor legale , se vor valorifica către firme specializate în colectare/reciclare.Deșeurile menajere se vor colecta și preda la operatorii locali de salubritate autorizați;

 - nivelul de zgomot generat de desfășurarea lucrărilor se va încadra în prevederile STAS 10009/1988- acustică urbană;

 - la finalizarea lucrărilor se vor îndepărta resturile de material și se va reface cadrul natural afectat de execuția lucrărilor; toate suprafețele de teren afectate vor fi refăcute și redate la folosința inițială;

 - neafectarea calității factorilor de mediu pe perioada derulării lucrărilor investiției și după punere în funcțiune a obiectivului;

 - se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

 Condiții impuse pentru organizarea de șantier:

 - împrejmuire din panouri demontabile în jurul obiectivului;

 - amplasarea unui WC ecologic;

 - racorduri provizorii de apă și energie electrică.

 - este necesar să se stabilească o suprafață destinată spațiilor pentru personalul de

șantier - baracă muncitori - birou, loc servit masa, vestiar;

 - amplasarea unei magazii pentru depozitarea tuburilor și a materialelor de construcție ce urmează a fi utilizate în proiect;

* se va avea în vedere execuția rapidă a lucrărilor și încadrarea în termenul de realizare

a investiției;

* utilajele de construcții se vor alimenta cu carburanți numai de la stații de distribuție

carburanți autorizate;

* întreținerea utilajelor/mijloacelor de transport (spălarea lor, efectuarea de reparații,

schimbare de ulei) se vor face numai la service-uri autorizate;

* titularul are obligația de a urmări modul de respectare a legislației de mediu în vigoare

pe toată perioada de execuție a lucrărilor și să ia toate măsurile necesare pentru a nu se produce poluarea apelor subterane, de suprafață, a solului sau a aerului.

 Titularul proiectului are obligația de a notifica Agenția pentru Protecția Mediului Suceava dacă intervin elemente noi necunoscute și asupra oricărei modificări ale condițiilor care au stat la baza emiterii prezentei, înainte de realizarea modificării.

 Prezenta decizie se poate revizui, în cazul în care se constată apariția unor elemente noi, necunoscute la data emiterii.

 Prezenta decizie este valabilă pe toată perioada de aplicare a proiectului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.